Document ID: 31995R2751

ΚΑΝΟΝΙΣΜΟΣ (ΕΚ) αριθ. 2751/95 ΤΗΣ ΕΠΙΤΡΟΠΗΣ της 29ης Νοεμβρίου 1995 για να καθορισθεί σε ποιό βαθμό μπορεί να δοθεί συνέχεια στις αιτήσεις εκδόσεως πιστοποιητικών εισαγωγής που υποβάλλονται βάσει του κανονισμού (ΕΚ) αριθ. 2483/95 όσον αφορά την εισαγωγή αγελάδων και δαμάλεων ορισμένων ορεσίβιων φυλών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2483/95 της Επιτροπής της 26ης Οκτωβρίου 1995 για το άνοιγμα και τον τρόπο διαχείρισης δασμολογικής ποσόστωσης αγελάδων και δαμάλεων άλλων πλην των προοριζομένων προς σφαγή, ορισμένων αλπικών και ορεσίβων φυλών, καταγωγής ορισμένων τρίτων χωρών, για την περίοδο από 1ης Ιουλίου 1995 έως 31 Δεκεμβρίου 1995 (1), όπως τροποποιήθηκε από τον κανονισμό (ΕΚ) αριθ. 2671/95 (2),
Εκτιμώντας:
ότι, στο άρθρο 2 παράγραφος 2 πρώτο εδάφιο του κανονισμού (ΕΚ) αριθ. 2483/95, προβλέπεται ότι οι ποσότητες που επιφυλάσσονται στους λεγόμενους παραδοσιακούς εισαγωγείς κατανέμονται κατ' αναλογία των εισαγωγών που πραγματοποιήθηκαν στη διάρκεια της περιόδου από 1ης Ιουλίου 1992 έως 30 Ιουνίου 1995 ή κατ' αναλογία των ποσοτήτων που ζητήθηκαν εφόσον αυτές είναι κατώτερες από τις εισαγωγές που πραγματοποιήθηκαν κατά την προαναφερθείσα περίοδο 7 ότι, όσον αφορά τους εμπορευομένους που αναφέρονται στο άρθρο 2 παράγραφος 2 δεύτερο εδάφιο του κανονισμού (ΕΚ) αριθ. 2483/95, η κατανομή των διαθεσίμων ποσοτήτων σ' αυτούς πραγματοποιείται κατ' αναλογία των ζητουμένων ποσοτήτων 7 ότι, επειδή οι ζητούμενες ποσότητες υπερβαίνουν τις διαθέσιμες ποσότητες πρέπει να καθοριστεί ενιαίο ποσοστό μείωσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Όλες οι αιτήσεις ακδόσεως πιστοποιητικών εισαγωγής που υποβάλλονται σύμφωνα με τις διατάξεις του κανονισμού (ΕΚ) αριθ. 2483/95 ικανοποιούνται μέχρι συμπληρώσεως των ακολούθων ποσοτήτων:
α) 2,98 % των ποσοτήτων που εισήχθησαν στη διάρκεια της περιόδου από 1ης Ιουλίου 1992 έως 30 Ιουνίου 1995 ή των ποσοτήτων που ζητήθηκαν εφόσον οι τελευταίες αυτές είναι κατώτερες από τις εισαγωγές κατά την προαναφερθείσα περίοδο, για τους εισαγωγείς που αναφέρονται στο άρθρο 2 παράγραφος 1 στοιχείο α) του κανονισμού (ΕΚ) αριθ. 2483/95 7 β) 2,22 % των ποσοτήτων που ζητήθηκαν από τους συναλλασσομένους που αναφέρονται στο άρθρο 2 παράγραφος 1 στοιχείο β) του κανονισμού (ΕΚ) αριθ. 2483/95.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Νοεμβρίου 1995.

Labels: 3
15
6